Ուստի, ռուսաստանյան ընտրություններն իրենց մեջ պարունակում են մեծ արտաքին քաղաքական լիցք: Ռուսաստանն այժմ ամբողջությամբ ապրում է նախընտրական ռեժիմով: Պաշտոնապես սկսվել է թեկնածուների առաջադրման գործընթացը: Գործող նախագահ Վլադիմիր Պուտինը, մինչեւ վերջին պահը ձգեց քաղաքական ինտրգը, սակայն անակնկալ չմատուցեց՝ առաջադեց իր թեկնածությունը: Ռուսաստանյան ընտրությունները հետաքրքիր են արտաքին քաղաքական առումով, քանի որ այդ երկրի քաղաքական համակարգը «գերանձնավորված» է: Ուստի մեծամասամբ նախագահի անձից, կարողություններից ու ամբիցիաներից է կախված պետության արտաքին քաղաքական առաջնահերթությունները: Դրանք են՝ դաշնակիցների հետ հարաբերությունները, ՀԱՊԿ-ի ու Եվրասիական տնտեսական միության զարգացման հեռանկարները, որոնց ռազմա-քաղաքական ու տնտեսական ծանրության կենտրոնը Ռուսաստանն է: